De Ståd liegt zwischn am südlichn Vorland vom Thüringer Woid, de Langa Berg, und dem Maindoi und werd vo da Itz duachflossn, in de innahoib vom Stådgebiet bei da Heiligkreuzkira da Lauterbach mündt. Der, in da Mehrheit aa nur ois Lauter bezeichnet, håt si im Stådteil Neuses mit'm Sulzbach vereinigt und werd in Coburg no vom Rottenbach gspeist. Zuasätzlich mündt in de Itz am Rand vo da Innenståd bei da Judenbruck der vo Cortendorf kemmade Hahnfluss, der 1967 verrohrt worn is. Bei am Einzugsgebiet da Itz oberhalb vo Coburg vo ungefähr 346 km² is bis zua Errichtung vom Hoachwasserrückhaltebecken Froschgrundsee im Jåhr 1986 eftas zu greßane Übaschwemmungen in da Ståd kemma, bsundas im diafa glenga Bahnhofsviertel, ehemois a Übaschwemmungsgebiet da Itz. Besserne Sicherheit geng Hochwasser - 2003 is letztmois de Itz in Coburg üba de Ufer tretn - werd aba erst des Hoachwassarückhaltebecken Goldbergsee fia den Sulzbach und de Lauter bringa, des bis 2009 fertiggstellt sei soi. De nachstn Großstädt san Erfurt, in ebba 80 km Luftlinie nördli, Würzburg, in ebba 90 km südwestli und Nürnberg, in ebba 90 km südli. De Hechnlage vom Marktplatz is 296 m üba NN, de vo da Veste 451 m üba NN.